Mindekoncert Ragga Pack - Natasjas backingband - feat. Chin & Wendy Wonder bliver grundstammen i koncerten, som dog kun gennemføres, hvis koncerttidspunktet ikke falder på dagen for Natasjas bisættelse. Intet erstatningsband Nibe Festival har på nuværende tidspunkt besluttet, at realiseres mindekoncerten ikke, så bliver der ikke hyret noget erstatningsband. - I den her situation føler vi ikke, at Natasja bør erstattes, udtaler folkene bag Nibe Festivalen. Tom scene er alternativet Scenen vil derfor i så fald stå tom fredag d. 6. juli kl. 17.00. Det bliver så op til festivalens gæster om de vil tænke over tingene og mindes en stor dansk sangerinde med et minuts stilhed fredag kl. 17.00. Kun een Natasja - Vi har aldrig været i tvivl om, at der udelukkende eksisterede to scenarier. Enten en koncert, hvor vi sammen kan mindes Natasja og sammen hylde sangerinden. Eller en tom scene, som så tydeligt med respekt og medfølelse symboliserer, at der kun var én Natasja.

Opsummering:
Folkene omkring Natasja, som i sidste uge mistede livet ved en trafikulykke på Jamaica, arbejder i disse dage på at gennemføre en mindekoncert på årets Nibe Festival.